Diari Oficial de la Generalitat Valenciana


Sumari del DOGV 7733, del 03-03-2016 (2016/1364)

RESOLUCIÓ de 28 de gener de 2016, del Servei Territorial d'Indústria i Energia d'Alacant, per la qual s'atorga a Iberdrola Distribución Eléctrica, SAU, l'autorització administrativa per a la construcció de la instal·lació elèctrica denominada «Línia elèctrica aèria a 20 kV, S/C, de tancament entre la L-11 Muro i la L-49 Tollos», als termes municipals de Planes i la Vall d'Alcalà, província d'Alacant, s'aprova el projecte tècnic d'execució i es declara, en concret, la seua utilitat pública. Expedient número ATLINE/2011/95/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7733

Data del DOGV
:   03-03-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/1364


Data del document
:   28-01-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 28 de gener de 2016, del Servei Territorial d'Indústria i Energia d'Alacant, per la qual s'atorga a Iberdrola Distribución Eléctrica, SAU, l'autorització administrativa per a la construcció de la instal·lació elèctrica denominada «Línia elèctrica aèria a 20 kV, S/C, de tancament entre la L-11 Muro i la L-49 Tollos», als termes municipals de Planes i la Vall d'Alcalà, província d'Alacant, s'aprova el projecte tècnic d'execució i es declara, en concret, la seua utilitat pública. Expedient número ATLINE/2011/95/03. [2016/1364]  
Antecedents de fet  
  
Amb data 5 d'abril de 2011, Iberdrola Distribución Eléctrica, SAU, a través d'un representant degudament acreditat, va presentar davant del Servei Territorial d'Alacant, la sol·licitud de:  
- Autorització administrativa per a la construcció de la instal·lació elèctrica en alta tensió denominada «Línia elèctrica aèria a 20 kV, S/C, de tancament entre la L-11 Muro i la L-49 Tollos», als termes municipals de Planes i la Vall d'Alcalà, província d'Alacant.  
- Aprovació del projecte tècnic d'execució.  
- Declaració, en concret, d'utilitat pública, d'aquestes instal·lacions.  
  
Juntament amb l'escrit de presentació d'aquestes peticions s'adjunta la documentació següent:  
- Projecte tècnic per a l'execució de la instal·lació esmentada, firmat per un tècnic competent acompanyat de la declaració responsable de 14 de març de 2011.  
- Estudi d'impacte ambiental.  
- Estudi d'integració paisatgística.  
- Separates per a l'obtenció del corresponent informe i condicionat tècnic de:  
- Ajuntament de Planes.  
- Ajuntament de la Vall d'Alcalà.  
- Confederació Hidrogràfica del Xúquer.  
- Departament de Carreteres de la Diputació Provincial d'Alacant.  
  
- Telefónica de España, SA.  
- Relació concreta i individualitzada dels béns i drets que es consideren d'expropiació necessària per a l'establiment de la dita infraestructura, a l'efecte del reconeixement, en concret, de la utilitat pública d'aqueixes instal·lacions.  
El procediment administratiu corresponent a aquesta sol·licitud ha sigut tramitat amb l'expedient amb referència ATLINE/2011/95/03, incoat a aquest efecte pel Servei Territorial d'Alacant.  
La sol·licitud de l'autorització administrativa i declaració d'utilitat pública ha sigut objecte d'informació pública als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, així com l'estudi d'impacte ambiental i l'estudi d'integració paisatgística, respectivament, durant el termini de 30 dies en:  
- Diari Oficial de la Comunitat Valenciana, número 6670, de 14 de desembre de 2011.  
- Butlletí Oficial de la Província d'Alacant, número 240, de 16 de desembre de 2011.  
- Diari La Verdad, amb data de 15 de desembre de 2011.  
Amb la mateixa finalitat i el mateix termini, es va remetre la sol·licitud als ajuntaments de Planes i la Vall d'Alcalà, per a la seua exposició al tauler d'anuncis, i se'ls va requerir, una vegada finalitzat el període de publicitat, que remeteren una diligència acreditativa de l'exposició, la qual consta en l'expedient.  
D'acord amb la documentació que hi ha en l'expedient, no s'hi han presentat al·legacions.  
De conformitat amb el procediment reglamentàriament establit, a fi que, en el termini de 20 dies presentaren la seua conformitat o la seua oposició a l'autorització sol·licitada i emeteren, si fóra procedent, els oportuns condicionats tècnics al projecte de la instal·lació, se'n va remetre una separata, referida a la part corresponent de la instal·lació, a les administracions, organismes i empreses de servei públic o d'interés general següents, els béns o drets de les quals a càrrec seu puguen ser afectats per aquesta, amb el resultat que, en síntesi, es detalla:  
- Ajuntament de Planes. Amb data 26 de novembre de 2012, emet informe en què es manifesta la conformitat amb instal·lació projectada.  
  
- Ajuntament de la Vall d'Alcalà. Tot i que es va sol·licitar un informe amb data 3 d'octubre de 2011, que es va reiterar novament amb data 13 de novembre de 2012, no consta cap pronunciament de l'Ajuntament a aquest efecte.  
- Confederació Hidrogràfica del Xúquer. Autoritza mitjançant la Resolució de 22 de novembre de 2011, del comissari d'Aigües, els encreuaments aeris de la línia elèctrica sobre llit públic, i la dita autorització s'ajusta a determinats condicionants.  
- Departament de Carreteres de la Diputació Provincial d'Alacant. Mitjançant un escrit de data 5 d'octubre de 2012, va informar favorablement sobre l'actuació sol·licitada per a l'encreuament de la línia elèctrica en la zona de domini públic o protecció de la via provincial CV-713, Margarida (Planes) a Tollos, PK 0+300, al terme municipal de Planes, que s'ha d'ajustar a les condicions contingudes en aquest.  
- Telefónica de España, SA. Mitjançant un escrit de data 7 d'octubre de 2011, va informar favorablement sobre l'actuació sol·licitada per a l'encreuament de la línia elèctrica amb línia telefònica, que s'ha d'ajustar a les condicions contingudes en aquest.  
Remesos al sol·licitant els pronunciaments i els condicionats tècnics presentats, consta en l'expedient la manifestació de l'acceptació per aquell de cada un d'aquests.  
Consta en l'expedient una còpia de la Resolució de 23 de setembre de 2015, de la Direcció General de Medi Natural i Avaluació Ambiental, de la Conselleria d'Agricultura, Canvi Climàtic, Territori i Desenvolupament Rural, en la qual s'estima acceptable, només a efectes ambientals i sense perjudici de l'obtenció prèvia de les autoritzacions sectorials que li siguen aplicables, el projecte de la línia aèria a 20 kV, S/C, de tancament entre L-11 Muro i L-49 Tollos, als termes municipals de Planes i la Vall d'Alcalà, província d'Alacant, promogut per Iberdrola Distribución Eléctrica, SAU, sempre que aquest es desenvolupe amb les previsions del projecte, l'estudi d'impacte ambiental i la resta de documentació que hi ha en l'expedient, i s'adopten les mesures indicades en l'apartat primer de la dita resolució.  
La documentació tècnica acompanyada reuneix una definició i concreció de les característiques tècniques i de traçat i s'ajusta a allò establit en l'article 16 del Decret 88/2005, de 29 d'abril, i l'article 143 del Reial Decret 1955/2000, d'1 de desembre, i conté una relació concreta i individualitzada, en la qual es descriuen, en tots el seus aspectes, material i jurídic, els béns i drets afectats.  
Les instal·lacions objecte del projecte, per a les quals se sol·licita l'autorització administrativa, l'aprovació del projecte d'execució i la declaració d'utilitat pública, constitueixen instal·lacions de distribució elèctrica.  
La finalitat que es perseguix amb la construcció d'aquestes instal·lacions és la configuració en anell de la xarxa de distribució existent, amb l'objecte d'assegurar la qualitat i continuïtat de subministrament als seus usuaris, evitant talls d'energia i solucionant com més prompte millor aquests talls en el cas que es produïsquen, així com el poder d'atendre les noves demandes de subministrament elèctric en la zona de distribució elèctrica d'influència de la dita instal·lació.  
  
Fonaments de dret  
  
En virtut de la disposició transitòria segona de la Llei 24/2013, de 26 de desembre, del Sector Elèctric, en relació amb els expedients d'instal·lacions elèctriques en tramitació, disposa que els procediments d'autorització d'instal·lacions elèctriques iniciats amb anterioritat a l'entrada en vigor de la present llei es tramitaran fins a la seua resolució d'acord amb la legislació anterior. Així mateix, els dits procediments continuaran sent tramitats fins a la seua resolució per l'administració o organisme regulador que fóra competent d'acord amb la legislació anterior, al qual correspondrà igualment la resolució dels recursos que, si és el cas, pogueren interposar-se.  
La instrucció i resolució del present procediment administratiu correspon a la Generalitat, atés que la instal·lació elèctrica objecte d'aquest procediment està radicada íntegrament en territori de la Comunitat Valenciana i no està enquadrada en les previstes en l'article 3 de la Llei 54/1997, de 27 de novembre, del Sector Elèctric, que són competència de l'Administració General de l'Estat.  
D'acord amb el que disposen l'article 4.1.b del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, i l'article 22 del Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria i Energia d'Alacant la resolució del present procediment.  
  
D'acord amb l'article 38.1 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions elèctriques objecte de sol·licitud constitueixen part de les xarxes de distribució.  
D'acord amb el que disposen l'article 37 del Reial Decret 1955/2000, d'1 de desembre, i l'article 16 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la seua capacitat legal, tècnica i econòmica exigible per a la realització de cada un dels projectes que presenten, sense perjudici del que preveu aquest últim en relació amb l'exempció d'acreditació d'aquestes capacitats que, potestativament, puga atorgar l'Administració per a aquelles persones que exercisquen l'activitat. Sense perjudici que el peticionari a què es refereix el present procediment, Iberdrola Distribución Eléctrica, SAU, compleix aquesta última condició. En data d'aquesta resolució, la mercantil està inscrita en el Registre Administratiu de Distribuïdors del Ministeri d'Indústria, Energia i Turisme, amb el número de registre R1-001, inscripció per a la qual cal acreditar el compliment de les capacitats esmentades.  
D'acord amb l'article 52 de la Llei 54/1997, de 27 de novembre, les instal·lacions de distribució d'energia elèctrica es declaren, amb caràcter general, d'utilitat pública, als efectes d'expropiació forçosa dels béns i drets necessaris per al seu establiment i de la imposició i l'exercici de la servitud de pas. D'acord amb l'article 53 de la dita norma legal, les empreses interessades poden sol·licitar el reconeixement, en concret, de la utilitat pública de les seues instal·lacions, per a la qual cosa hauran d'incloure una relació concreta i individualitzada dels béns o drets que consideren d'expropiació necessària.  
De conformitat amb l'incís b) de l'article 3 del Decret 88/2005, de 29 d'abril, la instal·lació està classificada dins del grup segon.  
D'acord amb els incisos a) i b) de l'article 14.1 del Decret 88/2005, de 29 d'abril, la construcció d'instal·lacions elèctriques compreses en el grup segon requereixen autorització administrativa prèvia i aprovació del seu projecte d'execució.  
De conformitat amb l'apartat 1 de l'article 17 del Decret 88/2005, de 29 d'abril, quan calga tramitar la declaració d'utilitat pública d'instal·lacions elèctriques compreses en el grup segon, se sotmetran al tràmit d'informació pública en els termes establits en l'article 9.  
  
D'acord amb el que estableix l'epígraf segon de l'apartat 2 de l'annex II del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, i modificat pel Decret 32/2006, de 10 de març, el projecte se sotmetrà a estudi i avaluació ambiental per mitjà del procediment abreujat d'estimació d'impacte ambiental.  
  
Per a les sol·licituds d'autorització administrativa i aprovació del projecte d'execució és aplicable el capítol III del Decret 88/2005, de 29 d'abril, per estar classificada la instal·lació elèctrica objecte del present procediment dins del grup segon.  
D'acord amb el que estableix l'article 130.1 del Reial Decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria que, en aquest cas, es concreta en el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i, en especial, en la seua Instrucció Tècnica Complementària ITC-LAT 08 «Línies aèries amb cables unipolars aïllats reunits en feix o conductors recoberts» i la Instrucció Tècnica Complementària ITC-LAT 07 «Línies aèries amb conductors nus».  
  
De conformitat amb la disposició addicional primera del Decret 88/2005, de 29 d'abril, per a la declaració, en concret, de la utilitat pública, expropiació i imposició i exercici de servitud de pas d'energia elèctrica seran aplicables el procediment i les disposicions contingudes en el capítol V del títol VII del Reial Decret 1955/2000, d'1 de desembre.  
De conformitat amb la disposició addicional primera del Decret 88/2005, de 29 d'abril, l'òrgan competent per al reconeixement, en concret, d'utilitat pública de les instal·lacions elèctriques serà el que tinga atribuïda la competència per a la seua autorització.  
En consideració a això anterior, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar a Iberdrola Distribución Eléctrica, SAU, l'autorització administrativa per a la construcció de la instal·lació denominada «Línia elèctrica aèria a 20 kV, S/C, de tancament entre la L-11 Muro i la L-49 Tollos», als termes municipals de Planes i la Vall d'Alcalà, província d'Alacant.  
Segons la documentació tècnica, les principals característiques tècniques de la instal·lació elèctrica són les següents:  
  
Característiques administratives i tècniques  
Tipus d'instal·lació Línia elèctrica aèria d'alta tensió  
Tipus de xarxa   
(Reial Decret 1955/2000) Xarxa de distribució  
Grup (Decret 88/2005) Segon  
Categoria línia (Reial Decret 223/2008) Tercera  
Tipus de zona (ITC-LAT 07) B  
Sistema Corrent altern trifàsic  
Freqüència (Hz) 50  
Tensió nominal de la xarxa   
(kV, eficaç) 20  
Tensió més elevada de la xarxa (kV, eficaç) 24  
Material conductor Unipolar recobert tipus 55-AL3 (CCX-56D)  
Secció total (mm²) 54,6  
Nre. de circuits 1  
Tipus de suports Metàl·lics de gelosia /xapa metàl·lica  
Nre. total de suports 30  
Nre. de suports a construir 28 (no freqüentats, connectats   
a terra)  
Inici Suport existent núm. 576182 de la línia L-11Muro, a Margarida, terme municipal de Planes  
Final Suport existent núm. 558467 de la línia L-49 Tollos, al terme municipal de la Vall d'Alcalà  
Longitud tram aeri (m) 3707  
Municipis afectats Planes i la Vall d'Alcalà  
  
  
  
El pressupost del projecte de la instal·lació objecte de la present autorització és de cent sis mil cent huitanta-huit euros amb trenta-quatre cèntims (106.188,34 euros).  
De conformitat amb l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjuí de les concessions, autoritzacions, llicències i permisos, tant públics com privats, que siga necessari que obtinga Iberdrola Distribución Eléctrica, SAU, d'acord amb altres disposicions que resulten aplicables i, en especial, les relatives a l'ordenació del territori i al medi ambient.  
La present autorització queda afectada pels condicionants previstos en l'apartat primer de la Resolució de 23 de setembre de 2015, de la Direcció General de Medi Natural i d'Avaluació Ambiental, de la Conselleria d'Agricultura, Medi Ambient, Canvi Climàtic i Desenvolupament Rural, en la part afectada per la instal·lació, i que són:  
  
1. S'aplicaran les mesures de prevenció de la col·lisió i electrocució d'avifauna previstes en el Reial Decret 1432/2008, de 29 d'agost.  
  
2. Els treballs que es facen en les proximitats de terreny forestal aplicaran el plec general de condicions de seguretat en prevenció d'incendis establit en el Decret 7/2004, de 23 de setembre.  
  
3. Els residus d'obra es gestionaran d'acord amb el que s'ha establit en la normativa sectorial vigent, i s'entregaran a una empresa autoritzada per a la seua gestió. S'atendrà en particular al Reial Decret 105/2008, d'1 de febrer.  
4. D'acord amb l'informe emés per la CHJ, es recorda la prohibició d'abocament d'aigües i productes residuals al llit públic o al subsòl, i la necessitat de mantenir apta i practicable per a ús públic la zona de servitud de 5 m d'amplària al costat del marge dels llits.  
  
5. Les accions incloses en el Programa de Vigilància Ambiental hauran de documentar-se a l'efecte d'acreditar l'adopció i l'execució de les mesures preventives i correctores proposades i la comprovació de la seua eficàcia.  
6. Qualsevol modificació o ampliació del projecte presentat haurà de ser comunicada a l'òrgan ambiental competent, que establirà, si és procedent, l'aplicació de noves mesures correctores.  
El titular de la present autorització tindrà els drets, deures i obligacions arreplegats en el títol VII de la Llei 24/2013, de 26 de desembre, del Sector Elèctric, i el seu desplegament reglamentari. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable en cada moment a l'activitat de distribució d'energia elèctrica.  
L'incompliment de les condicions i els requisits establits en la present autorització o la variació substancial dels pressupostos que han determinat el seu atorgament podran donar lloc a la seua revocació.  
  
Segon  
Aprovar el projecte d'execució presentat per a la construcció de les instal·lacions corresponents a la instal·lació elèctrica denominada «Línia elèctrica aèria a 20 kV, S/C, de tancament entre la L-11 Muro i la L-49 Tollos», als termes municipals de Planes i la Vall d'Alcalà, província d'Alacant, descrites en el punt primer d'aquesta resolució, redactat per un tècnic titulat competent, i amb la declaració responsable de data 14 de març de 2011, i habilitar Iberdrola Distribución Eléctrica, SAU, per a la construcció de les instal·lacions interessades, d'acord amb les condiciones que es detallen a continuació:  
1. La instal·lació elèctrica haurà d'executar-se segons el projecte i els condicionats tècnics establits per les administracions, els organismes i les empreses de servei públic o d'interés general afectats per la present instal·lació i que han sigut acceptats pel seu titular. En cas que siga necessari introduir modificacions respecte de la documentació presentada i aprovada, el titular de la present resolució haurà de sol·licitar prèviament a aquest Servei Territorial d'Indústria i Energia l'aprovació corresponent.  
2. La instal·lació a executar haurà de complir, en tot cas, allò establit en el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09 i, en especial, en la seua instrucció tècnica complementaria ITC-LAT 08 «Línies aèries amb cables unipolars aïllats reunits en feix o conductors recoberts».  
3. El termini d'execució de la instal·lació serà de 18 mesos comptats a partir de la notificació de la present resolució. No obstant això, amb anterioritat a la seua finalització podrà sol·licitar-se'n una ampliació concreta mitjançant una sol·licitud motivada davant d'aquest servei territorial d'energia, i a aquest efecte caldrà adjuntar la documentació justificativa de la demora i del cronograma de treballs previstos per al nou termini sol·licitat.  
4. Així mateix, el titular de la present resolució estarà obligat a comunicar per escrit, amb la diligència adequada, a aquests servei territorial, les incidències dignes de menció que es produïsquen durant l'execució.  
5. El titular de la present resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
6. Sense perjudici d'allò previst en l'article 12.4 del Decret 88/2005, de 29 d'abril, personal tècnic en la matèria adscrit al Servei Territorial d'Indústria i Energia podran fer les comprovacions i les proves que consideren necessàries durant les obres, i quan finalitzen aquestes en relació amb la seua adequació a la documentació tècnica presentada i al compliment de la legislació vigent i de les condicions d'aquesta resolució.  
  
7. Finalitzades les obres de construcció de la instal·lació, Iberdrola Distribución Eléctrica, SAU, presentarà al Servei Territorial d'Indústria i Energia la corresponent sol·licitud d'autorització d'explotació prevista en l'article 18 del Decret 88/2005, de 29 de abril. La dita comunicació anirà acompanyada d'un certificat de direcció i final d'obra, subscrit per un tècnic facultatiu competent, que acreditarà que és conforme als reglaments tècnics en la matèria, d'acord amb el que s'estableix en la normativa vigent per als projectes d'instal·lacions elèctriques i igualment respecte a la present autorització administrativa i aprovació de projecte d'execució.  
8. Aquest servei territorial, amb el tràmit previ del procediment oportú, deixarà sense efecte la present aprovació en qualsevol moment en què observe l'incompliment o la inobservança de les condicions imposades en aquesta.  
  
Tercer  
Declarar, en concret, la utilitat pública de la instal·lació elèctrica denominada «Línia elèctrica aèria a 20 kV, S/C, de tancament entre la L-11 Muro i la L-49 Tollos», als termes municipals de Planes i la Vall d'Alcalà, província d'Alacant, amb l'afecció a les finques que es detallen en l'annex a aquesta resolució, amb l'abast i els efectes previstos en el títol IX de la Llei 54/1997, de 27 de novembre, del Sector Elèctric, i les seccions 2a i 3a del capítol V del títol VII del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Aquesta declaració porta implícita, en tot cas, la necessitat d'ocupació dels béns o d'adquisició dels drets afectats i implicarà la urgent ocupació als efectes de l'article 52 de la Llei de 16 de desembre de 1954, sobre expropiació forçosa. Iberdrola Distribución Eléctrica, SAU, adquireix la condició de beneficiari en l'expedient d'expropiació.  
  
Igualment, porta implícita l'autorització per a l'establiment o el pas de la instal·lació elèctrica sobre terrenys de domini, ús o servei públic o patrimonials de l'Estat, o de les comunitats autònomes, o d'ús públic, propis o comunals de la província o el municipi, obres i serveis d'aquests i zones de servitud pública.  
  
Quart  
Ordenar:  
- La publicació de la present resolució en el Diari Oficial de la Comunitat Valenciana i en el Butlletí Oficial de la Província d'Alacant.  
  
- La notificació de la present resolució a Iberdrola Distribución Eléctrica, SAU, i a totes les administracions o organismes públics i empreses de serveis públics o serveis d'interés general que han intervingut, o pogut intervindre, en el procediment d'autorització, i les que han emés, o van haver d'emetre, condicionat tècnic al projecte d'execució, i les que van informar, o van haver d'informar, durant la tramitació de la declaració, en concret, de la utilitat pública als titulars de béns i drets afectats, així com a la resta d'interessats en l'expedient, d'acord amb el que preveu l'article 52 de la Llei de 16 de desembre de 1954, d'Expropiació Forçosa.  
Tot això, de conformitat amb el que disposen els articles 10 i 17 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Contra aquesta resolució, que no posa fi a la via administrativa, podrà interposar-se un recurs d'alçada davant de la Direcció General d'Indústria i Energia d'aquesta conselleria en el termini d'un mes, comptat des de l'endemà de la seua notificació, d'acord amb el que estableix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
Alacant, 28 de gener de 2016. El cap del Servei Territorial d'Indústria i Energia: Matías P. Mas Gisbert.